Die Pos | Letters | Hoofstraat uiters onveilig
Hoofstraat uiters onveilig
Carel Botes, Mookgophong, skryf:
'n Ongeluk in die hoofstraat op Maandag, 30 Oktober, kon dalk verhoed word as daar meer stopstrate was.
Die doel van die riwwe oor die pad in die noordelike en suidelike rigtings mag dalk 'n waarskuwing wees om spoed te verminder. Dit is egter tog duidelik dat hierdie voertuig wat in die ongeluk betrokke was, nie só sou gelyk het as die bestuurder die spoedgrens gehoorsaam het nie.
Stel jou voor hoe erg dit sal wees as 'n 20 ton-vragmotor teen 80 km/h sou ry — wat aanhoudend die geval is — en dan 'n motor tref.
Spoedlokvalle wat onlangs aan die noordekant van dorp gehou is — die eerstes in 'n lang tyd — het net vir 'n klein rukkie gehelp. Toe die verkeersbeamptes weg is, was dit maar weer "voet in die hoek".
Twee stopstrate, een by 7de Laan en die ander een elders aan die begin van die dorp, is die enigste uitweg om spoedvrate in toom te hou.